Hele Sæby Fiskeindustri er i disse dage lagt ned. Her har 130 medarbejdere besluttet at nedlægge arbejdet i forbindelse med overenskomstforhandlinger. Det bekræfter den administrerende direktør Henrik Mikkelsen. De ansatte i produktionen tog hjem fra arbejde torsdag formiddag og har ikke været i arbejde siden. Arbejdsnedlæggelsen er overenskomststridig og repræsentant for medarbejdernes fagforening 3F Erik Jensen kan derfor ikke udtale sig yderligere om sagen, men siger til TV2 Nord, at det skyldes uenigheder om løn. De blev allerede fredag pålagt af arbejdsretten at træde i arbejde, men i dag valgte de at ignorere den besked. Parterne forhandler stadig ikke, og direktøren forventer nu, at Arbejdsretten i København en af de kommende dage igen beslutter, hvilken skærpet bod medarbejderne skal have.

Opsummering:
Grundet utilfredshed over ledelsen nedlægger de ansatte hos Sæby Fiskeindustri arbejdet for tredje dag.